Sekuel Detective Pikachu Bakal Dihasilkan
Walaupun belum ditayangkan lagi, filem Detective Pikahu sudahpun memiliki sekuel. Menurut laporan dari laman The Hollywood Reporter, studio Legendary sudahpun memulakan perancangan untuk filem kedua meskipun masih memiliki 3 bulan sebelum ditayangan. Penulis skrip 22 Jump Street, Oren Uziel telahpun dipilih untuk menulis skrip sekuel Detective Pikachu. Uziel baru-baru ini terlibat dengan pembikinan filem Sonic the Hedgehog selaku penulis skrip, beliau juga terlibat sebagai penulis skrip filem Supergirl dan filem reboot Mortal Kombat.  Buat masa ini, plot sekuel ini masih belum didedahkan oleh pihak studio. Filem Detective Pikachu yang diarahkan oleh Rob Letterman dan dibintangi pelakon filem Deadpool, Ryan Reynolds bakal menemui penonton pada 11 May tahun ini.